Կանադայի բնության թանգարան

Կանադայի բնության թանգարան (), նախկինում՝ Ազգային բնագիտական թանգարան (), Կանադայի բնության պատմության ազգային և բնագիտական թանգարան Օտտավայում, Օնտարիո։ Թանգարանի չորս հիմնական հավաքածուները, որոնք սկսվել են 1856 թվականին Կանադայի երկրաբանական ուսումնասիրությամբ և այժմ ներառում են շուրջ 14,6 միլիոն նմուշներ, հետևյալն են՝ բուսաբանություն, միներալոգիա, հնէաբանություն և կենդանաբանություն։

Թանգարանը գործում է Կանադայի թանգարանների ասոցիացիայի, Կանադայի ժառանգության տեղեկատվական ցանցի, Արկտիկայի բնական պատմության թանգարանների դաշինքի, Կանադայի բնական պատմության թանգարանների դաշինքի և Կանադայի վիրտուալ թանգարանի հետ փոխկապակցված։

Ցուցադրություն 
Ցուցանմուշները և հիմնական ծրագրերը տեղակայված են Օտտավայի Վիկտորիա հուշահամալիրի շենքում, որը համարվում է թանգարանների հանրային ներգրավման կամպուս։

Թանգարանն ունի ութ մշտական պատկերասրահ՝

 Բրածոների պատկերասրահ՝ ներկայացված են դինոզավրերի և ծովային սողունների կմախքներ և դիորամաներ և այն դեպքերը, որոնք հանգեցրել են նրանց ոչնչացմանը և կաթնասունների աճին մոտավորապես 85-35 միլիոն տարի առաջ։
 Երկրի պատկերասրահ՝ ներկայացված են հանքանյութեր և ժայռեր և թե ինչպես են երկրաբանական ուժերը ձևավորել մեր մոլորակը։ 
 Կաթնասուն կենդանիների պատկերասրահ՝ ներկայացված են Կանադայի վայրի կենդանիները՝ ներառյալ հյուսիսամերիկյան գորշ արջեր, բևեռային արջեր, բիզոն, որմզդեղն, կարիբու, երկճղի անտիլոպ և կուգար։
 Ջրային պատկերասրահ՝ ներկայացված է կապույտ կետի կմախքը, ցուցադրություն ծովային և քաղցրահամ ջրային միջավայրերում հայտնաբերված կյանքի մասին և ջրի՝ կենդանական աշխարհի պահպանման գործում դերի մասին։
 Թռչունների պատկերասրահ՝ ներկայացված են կանադական թռչունների 450 տեսակներ, մուլտիմեդիա փորձառություններ և ինտերակտիվ ցուցադրություններ։
 Կենդանի բնություն՝ կենդանի միջատներ, սարդակերպեր, լորձնէակ։
 Քարե պատի պատկերասրահ՝ բնագիտության վերաբերյալ արվեստի և լուսանկարների փոփոխվող ցուցադրություն։ 
 Կանադայի այգիների բնապատկերներ՝ բացօթյա բուսաբանական ցուցահանդես, որը ներկայացնում է Կանադայի երեք տարբեր էկոհամակարգեր ներկայացնող գոտիներ` Արկտիկական տունդրա, բորեալ անտառներ և խոտածածկ մարգագետիններ։

Բնական ժառանգության կամպուս 
Քվեբեկ նահանգի Գատինո քաղաքում գտնվող Բնական ժառանգության կամպուսը բացվել է 1997 թվականին։ Թանգարանի վարչական գործողությունների և ընդարձակ հետազոտական հնարավորությունների և հավաքածուների համար հատկացված է 76 հեկտար տարածք։ Կամպուսը հասարակության համար բաց չէ, բացառությամբ ամենամյա Open House-ի, որի ընթացքում ցուցադրվում են 14,6 միլիոն նմուշները, հետազոտական լաբորատորիաները, հանածոների պատրաստման հնարավորությունները։ Գրադարանը, այնուամենայնիվ, բաց է այցելուների համար։

Պատմություն 
Կանադայի բնության թանգարանի արմատները գալիս են 1842 թվականին ձևավորված Կանադայի Երկրաբանական հետազոտության ընկերությունից։ Մոտ 150 տարի անց՝ 1990 թվականի հուլիսի 1-ին, թանգարանը խորհրդարանական ակտով դարձավ «Crown Corporation»:

Թանգարանային ակտը կարևոր իրադարձություն էր թանգարանի պատմության մեջ։ Crown Corporation կարգավիճակի հետ թանգարանն ունեցավ նոր անուն և ընդլայնված մանդատ. «Կանադայի բնության թանգարանի նպատակն է Կանադայում և աշխարհում ընդլայնել, տարածել  բնական աշխարհի հանդեպ հետաքրքրությունը, գիտելիքը, հարգանքը՝ ստեղծելով, պահպանելով և զարգացնելով բնական պատմության նմուշների հավաքածուն՝ ցույց տալով բնական աշխարհը, դրանից բխող գիտելիքը»։

Կանադայի ազգային հերբարիում 
Կանադայի ազգային հերբարիումը տեղակայված է Կանադայի բնության թանգարանում։ Կանադայի երկրաբանական և բնական պատմության հետազոտական բույսերի հավաքածուները պաշտոնապես ներառվել են թանգարանում 1882 թվականին։

Ծանոթագրություններ

Արտաքին հղումներ 
 

Կանադայի ազգային թանգարաններ
1856 հիմնադրումներ Կանադայում